el el el el el el el el el el el el el el el el el el el el el el el hbs_lat el el el el el el el el el el el el el el el el el el el fr el el el el el el el el el el el el el el el el el el en el el el el el el el el el el el el el el el el el el el fr el el en en en el el el el el el el el el el el el
Η Ιωάννα, γαλλ.: Jeanne de Marle, de Soissons, de Meaux, de Saint-Pol, d'Oisy, de Condé, ιδίω δικαιώματι κόμισσα του Μαρλ και του Σουασσόν, υποκόμισσα του Μω, κυρία του Ουαζύ και κόμισσα του Σαιν-Πολ, του Μπριέν, του Λινύ και του Κονβερσάνο (1415 - 14 Μαΐου 1462) από τον Οίκο του Μονμπελιάρ ήταν ευγενής Γαλλίδα κληρονόμος και ιδίω δικαιώματι (suo jure) κόμισσα.
Λουδοβίκος του Λουξεμβούργου-Σαιν-Πολ (από 1435)[1][2]
Ροβέρτος του Μαρλ[1] και Ιωάννα του Μπετύν[1]
Ήταν το μοναδικό παιδί του Ροβέρτου κόμη του Μαρλ και του Σουασόν, κυρίου του Ουαζύ· αυτός σκοτώθηκε στη μάχη του Αζενκούρ όταν ήταν η Ιωάννα ήταν νήπιο, αφήνοντάς την μοναδική κληρονόμο στους τίτλους και τις ιδιοκτησίες του. Το 1430, σε ηλικία 15 ετών, η Ιωάννα ήταν μία από τις τρεις γυναίκες, που ήταν υπεύθυνες για τη Ζαν ντ'Αρκ, όταν η τελευταία ήταν αιχμάλωτη στο κάστρο του Ιωάννη Β΄ κόμη του Λινύ, πατριού της Ιωάννας.
Έγινε η πρώτη σύζυγος του Λουδοβίκου κόμη του Σαιν-Πολ, του Μπριέν, του Λινύ και του Κονβερσάνο, κοντόσταυλου της Γαλλίας. Από τον γάμο τους κατάγεται η Μαρία Α΄ της Σκωτίας, ο Ερρίκος Δ΄ της Γαλλίας και οι μετέπειτα Boυρβόνοι βασιλείς της Γαλλίας.
Ο θυρεός του Οίκου του Μπαρ.
Η Ιωάννα ήταν το μοναδικό παιδί του Ροβέρτου των Μονμπελιάρ κόμη του Μαρλ και Σουασσόν, κυρίου του Ουαζύ (1390 - 25 Οκτωβρίου 1415), [4] γιού της Mαρίας του Κουσύ κόμισσας του Σουασσόν. Αυτή ήταν κόρη της Ισαβέλλας του Κουσί, κόρης του Εδουάρδου Γ΄ της Αγγλίας. Μητέρα της Ιωάννας ήταν η Ιωάννα του Μπετύν υποκόμισσα του Μω (π. 1957 - τέλη 1450), κόρη του Ροβέρτου Η΄ υποκόμη του Μω. [5]
Στις 25 Οκτωβρίου 1415 ο πατέρας της σκοτώθηκε στη μάχη του Αζενκούρ, αφήνοντας την Ιωάννα, που ήταν νήπιο, ως μοναδική κληρονόμο για τους τίτλους και τις ιδιοκτησίες του. Το 1418 η μητέρα της παντρεύτηκε ξανά, με τον Ιωάννη Β΄ του Οίκου του Λουξεμβούργου κόμη του Λινύ και του Γκιζ (1392 - 5 Ιανουαρίου 1441), γιο του Ιωάννη κυρίου του Μπωβουάρ και της Μαργαρίτας των Αγκιάν κόμισσας του Μπριέν και του Κονβερσάνο. Ο γάμος ήταν άτεκνος.
Ήταν ο πατριός της Ιωάννας, ο Ιωάννης Β΄, ο οποίος παρέλαβε τη Ζαν ντ'Αρκ και την κρατούσε αιχμάλωτη στο κάστρο τού Μπω(ρε)βουάρ. [5] Η Ζαν, η οποία ήταν τρία έτη μεγαλύτερη της Ιωάννας, τέθηκε στη φροντίδα τής Ιωάννας, τής μητέρας της και τής Ιωάννας του Λινύ (ηλικιωμένης θείας του Ιωάννη Β΄). [5] Οι τρεις κυρίες έκαναν ό, τι μπορούσαν για να παρηγορήσουν τη Ζαν ντ'Αρκ στην αιχμαλωσία της, και προσπάθησαν ανεπιτυχώς να την πείσουν να αφήσει τα ανδρικά της ρούχα για να φορέσει γυναικεία. [5] Κέρδισαν την ευγνωμοσύνη τής Ζαν για την ευγενική και συμπονετική μεταχείρισή της. Παρά τις εκκλήσεις της Ιωάννας και των δύο άλλων γυναικών, ο Ιωάννης Β΄ πώλησε τη Ζαν ντ'Αρκ στους Άγγλους, οι οποίοι ήταν σύμμαχοί του, για 10.000 λίβρες.
Ο Λουδοβίκος κόμης του Σαιν-Πολ, του Μπριέν, του Λινύ και του Κονβερσάνο, κοντόσταυλος της Γαλλίας, ήταν ο σύζυγος της Ιωάννας του Μπαρ.
Η Ιωάννα, μετά το τέλος τής μητέρας της στα τέλη του 1450, τη διαδέχθηκε ως su jure (ιδίω δικαιώματι) υποκόμισσα του Μω.
Στις 16 Ιουλίου 1435, σε ηλικία 20 ετών, η Ιωάννα παντρεύτηκε τον Λουδοβίκο του Οίκου του Λουξεμβούργου κόμη του Σαιν-Πολ, του Μπριέν, του Λινύ και του Κονβερσάνο, κοντόσταυλο της Γαλλίας (1418 - 19 Δεκεμβρίου 1475). [6] Ο γάμος πραγματοποιήθηκε στον πύργο του Μποαίν. Ήταν η πρώτη σύζυγος του Λουδοβίκου· αυτός ήταν ο μεγαλύτερος γιος του Πέτρου Α΄ κόμη του Σαιν-Πολ, του Μπριέν και του Κονβερσάνo, από τη σύζυγό του Mαργαρίτα του Μπω. Ο Λουδοβίκος είχε ανατραφεί από τον εκ πατρός θείο του, ο οποίος ήταν ο πατριός της Ιωάννας, ο Ιωάννης Β΄ κόμης του Λινύ και του Γκιζ. Ως εκ τούτου, το νεαρό ζευγάρι γνώριζε ο ένας τον άλλον. Ο Ιωάννης Β΄ όρισε τον Λουδοβίκο ως κληρονόμο του στις κομητείες του Λινύ και του Γκιζ, αλλά μετά το τέλος του Ιωάννη Β΄ το 1441, ο Κάρολος Γ΄ της Γαλλίας κατάσχεσε τις ιδιοκτησίες και τους τίτλους. Ο τίτλος του Λινύ αποδόθηκε τελικά στον Λουδοβίκο. Ο τίτλος και η ιδιοκτησία του Γκιζ δόθηκαν στη νεότερη αδελφή του Λουδοβίκου, την Ισαβέλλα, ως προίκα της, η οποία πέρασε στον σύζυγό της, τον Κάρολο κόμη του Μαιν, μετά τον γάμο τους το 1443.
Η Ιωάννα και ο Λουδοβίκος είχαν επτά παιδιά:
Ιωάννης (σκοτώθηκε στη μάχη του Μορά στις 22 Ιουνίου 1476), κόμης του Μαρλ και Σουασσόν, κυβερνήτης της Βουργουνδίας.
Ζακλίν/Ιακωβίνα (απεβ. 1511), παντρεύτηκε τον Φίλιππο του Κροΰ 2ο κόμη του Πορσιάν, από τον οποίο είχε τέκνα.
Πέτρος Β΄ (1448 - 25 Οκτωβρίου 1482), κόμης του Σαιν-Πολ, του Μπριέν, του Λινύ, Μαρλ και Σουασσόν. Στις 12 Ιουλίου 1466 νυμφεύτηκε τη Mαργαρίτα της Σαβοΐας (1439 Τορίνο - 9 Μαρτίου 1483 Μπρυζ), κόρη του Λουδοβίκου δούκα της Σαβοΐας και της Άννας των Πουατιέ-Λουζινιάν της Κύπρου, και χήρα του Ιωάννη Δ΄ Παλαιολόγου μαρκησίου του Μομφερράτου, από την οποία είχε τέκνα, συμπεριλαμβανομένης της Mαρίας (Απρίλιος 1467 - 1 Απριλίου 1547), συζύγου του Φραγκίσκου των Βουρβόνων κόμη του Βαντόμ, και από τους οποίους κατάγονται η Μαρία Α΄ της Σκωτίας, ο Ερρίκος Δ΄ της Γαλλίας, οι επόμενοι Βουρβόνοι βασιλείς της Γαλλίας και οι του Οίκου της Λωρραίνης δούκες του Γκιζ.
Ελένη (απεβ. 23 Αυγούστου 1488), παντρεύτηκε τον Ιανό της Σαβοΐας, κόμη του Φωσινύ, κυβερνήτη της Νίκαιας (1440–1491), τον αδελφό της κουνιάδας της Mαργαρίτας της Σαβοΐας, από την οποία είχε μια κόρη, τη Λουίζα της Σαβοΐας (1467 - 1 Μαΐου 1530).
Κάρολος του Λουξεμβούργου, επίσκοπος του Λαόν (1447 - 24 Νοεμβρίου 1509), είχε πολλά νόθα παιδιά από μία άγνωστη ερωμένη.
Αντώνιος Α΄ (απεβ. 1519), κόμης του Λινύ, του Μπριέν και του Ρουσύ. Νυμφεύτηκε πρώτα την Aντουανέτ ντε Μπωφρεμόν, κόμισσα του Σαρνύ, από την οποία είχε τέκνα. Έπειτα νυμφεύτηκε τη Φρανσουάζ ντε Κροΰ-Σιμαί, από τον οποίο είχε τέκνα. Μετά νυμφεύτηκε την Ζιλέτ ντε Κελιβύ· ο τελευταίος γάμος του έμεινε άτεκνος. Από την ερωμένη του Περόν ντε Μασεφέρ απέκτησε έναν μη νόμιμο γιο, τον Aντώνιο νόθο του Μπριέν, ο οποίος νυμφεύτηκε και άφησε απογόνους.
Φιλίππη (απεβ. 1521), ηγουμένη στο Moνσέλ.
Η Ιωάννα απεβίωσε στις 14 Μαΐου 1462 σε ηλικία περίπου 47 ετών. Ο σύζυγός της νυμφεύτηκε ξανά, με τη Μαρία της Σαβοΐας (20 Μαρτίου 1448 - 1475), κόρη του Λουδοβίκου δούκα του Σαβοΐας και της Άννας της Κύπρου, από την οποία είχε τρία ακόμη παιδιά. Η Μαρία ήταν νεότερη αδελφή της νύφης του, της Μαργαρίτας της Σαβοΐας. Ο Λουδοβίκος φυλακίστηκε στη Βαστίλη και στη συνέχεια αποκεφαλίστηκε στο Παρίσι στις 19 Δεκεμβρίου 1475 για προδοσία εναντίον του Λουδοβίκου ΙΑ΄ της Γαλλίας.
↑ 1,0 1,1 1,2 1,3 1,4 1,5 1,6 1,7 1,8 1,9 Charles Cawley: «Medieval Lands». (Αγγλικά) Charles Cawley, "Medieval Lands", 2006-2020. Ανακτήθηκε στις 9  Φεβρουαρίου 2016.
↑ p479.htm#i4781. Ανακτήθηκε στις 7  Αυγούστου 2020.
↑ Darryl Roger Lundy: (Αγγλικά) The Peerage.
↑ Souchal 1974, σελ. 124.
↑ 5,0 5,1 5,2 5,3 Sullivan 1999, σελ. 113.
↑ Gregory, Baldwin & Jones 2011, σελ. 67.
Gregory, Philippa· Baldwin, David (2011). The Women of the Cousins' War: The Duchess, the Queen, and the King's Mother. Simon & Schuster Inc.
Souchal, Geneviève (1974). Masterpieces of Tapestry from the Fourteenth to the Sixteenth Century. Metropolitan Museum of Art.